John Nash (architekt)

Životopis

Bol synom waleského staviteľa mlynov. Profesne nešiel v šľapajach svojho otca, ale študoval u architekta Sira Roberta Taylora.
Svoju kariéru začal ako staviteľ London houses, kde tehla bola opatrená štukou napodobňujúcou kameň. Tento odvážny návrh sa mu nevyplatil a následne opustil krajinu. Od roku 1795 v Essexe spolupracoval s urbanistom Humphrey Repton. Ich vzájomná splupráca skončila v roku 1802, kedy sa Nash vrátil do Londýna.
Už v roku 1804 je postavený Cronkhill, krásny dom na taliansky spôsob situovaný na shropshirskom vidieku s výhľadom na rieku Severn. V tom čase vyzeral Cronkhill s asymetrickou skladbou revolučne, mal vysokú kruhovú vežu, niekoľko šikmých striech, výrazné balustrády a prvé poschodie odsadené ďaleko od arkádového prízemia. Na rozdiel od neskorších viktoriánskych domov nemá výzdobu a je klasicky projektovaný, čo sa v tom čase pokladalo za neobyčajné, nie však za zámerne zvrátené. Význam domov ako je tento v Cronkhille, spočíva v tom, že ich majitelia mali pocit, akoby bývali v idylickej vidieckej krajine, aké maľovali veľkí francúzski či talianski majstri. Moderný vzhľad domu s oslnivo bielymi stenami a veľkými oknami sa stal vzorom najlepších anglických predmestských víl v 20. a 30. rokoch 20. storočia.
V Londýne nachádza jeho temperament uplatnenie v návrhoch pre princa regenta. Ten si dal v roku 1811 zavolať troch architektov, vrátane Nasha, kvôli myšlienke rozvoja malej farmy Marylebone Park a priľahlých oblastí. Jeho ambíciou bolo vytvoriť záhradné mesto s vilami, terasovitými domami, ulicami, jazierkami a prieplavmi. V súčasnej dobe toto riešené územie pokrýva Regent’s Park, Trafalgar Square, St. James’s Park a Regent Street. Od niektorých častí Nashovho obsiahleho návrhu sa upustilo, vrátane letného paláca v Regent s Park, súčasná Regent Street bola veľmi pozmenená.

Regent s Park

Bol predtým kráľovský pozemok. Princ mal pôvodne bývať v novom paláci uprostred skupiny 52 neoklasicistických víl. Vysvitlo, že dohotovili iba pár víl a nijaký palác, hoci Nash vybudoval okolo parku sústavu bielych terás. Princ sa nakoniec rozhodol presťahovať do paláca, ktorý neskôr pomenovali Buckinghamský. Z plánovaného paláca mala byť vidieť veľkolepá Cumberlandská terasa.

Cumberland Terrace - 1827

Táto nádherná terasa je najkrajšia z viacerých okolo Regent s Park v centre Londýna. Veľkolepá štuková fasáda, ktorú zvýrazňujú iónske stĺpy, voľne stojaci frontón, víťazné vstupné brány a sochárska výzdoba, pôsobí ako rozprávkový palác. Skrýva sa za ňou množstvo domov i bytov. Terasa bola vážne poškodená v druhej svetovej vojne a začiatkom 50. rokov 20. storočia ju takmer zbúrali.

Carlton House Terrace – 1827-1833

Využíva tu antické prvky, dórske stĺpy (liatinové pre odľahčenie konštrukcie) na prízemí zdôrazňujú korintské stĺpy a centrálne umiestnený tympanón so špirálovými ozdobami. Za používanie sadrovej štuky bol často kritizovaný. On však videl v tomto materiáli možnosť ako lacno vytvoriť rôznorodé ornamenty - najmä neoklasicistické motívy. Keďže princ regent považoval Carlton House za staromódny a schátraný, rozhodol sa vytvoriť z neho Carlton House Terrace a taktiež vytvoriť palác z predchádzajúcej Buckinghamskej vily postavenej v rokoch 1702 - 1705 pre vojvodu z Backinghamu. Nash začal robiť na projekte v roku 1825, kedy ešte bol Buckinghamský dom. Princ zomrel skôr ako bol Buckinghamský palác postavený, pretože Nashov postup spočíval v stavaní a v následnom búraní niektorých krídel budovy. Z projektu bol neskôr odvolaný a jediným pozostatkom jeho práce je západné krídlo dnešného paláca. Od roku 1837 tento impozantný zámok slúži ako londýnska rezidencia kráľovského rodu.
Na konci ulice Mall smerujúcej k Buckinghamskému palácu mala stáť brána, Nashovo triumfálne dielo. Kvôli úzkemu prejazdu (koč s koňmi bol príliš široký) bola premiestnená do Hyde Parku, kde je známa ako Marble Arch.

Trafalgar Square

Námestie ležiace v samom centre mesta, navrhnuté na rysovacej doske Nasha v roku 1820. Patrí k najdôležitejším neoklasicistickým pamätihodnostiam Londýna.

Ďalšie londýnske projekty

Haymarket Theatre-1820, Soul s church v Langham Place 1822 - 1825, Chester Terrace 1825

Filozofia tvorby

Napriek priateľstvu s princom regentom nemohol byť jeho vplyv na umenie a achitektúru vládnych budov príliš zveličovaný. Nashov prístup k práci bol v danej dobe neortodoxný a hlavne premenlivý, blúdny. Niekoľko moderných kritikov dokonca špekuluje, že Nash bol vo vyššom štádiu autizmu. Určite však bol jeho prínos do architektúry výnimočný, pohybuje sa v medziach techniky, zadefinovaní architektonického štýlu vtedajšej doby, ďalej prepojenia domáceho štýlu s orientálnym, gotickým, gréckym štýlom. Jeho tvorba je akýmsi kultom štýlov. Z toho vyplýva, že nie je nemožné ich spájať dohromady.